

PROJEKTS uz 29.11.2023.

vēlamais izskatīšanas datums:

AK – 13.12.2023.  
domē – 28.12.2023.  
sagatavotājs: Raimonds Garenčiks

ziņotājs: Raimonds Garenčiks

LĒMUMS

Ādažos, Ādažu novadā

2023. gada 28. decembrī Nr.

**Par zvejas rīku sadali nēģu zvejai Gaujā, Ādažos**

Ādažu novada pašvaldībā 21.11.2023. tika saņemts IU “Gundegas IP” (reģistrācijas Nr.40002066295, juridiskā adrese: Vecgaujas iela 20, Carnikava, Carnikavas pagasts, Ādažu novads, LV-2163) 15.11.2023. iesniegums, reģistrēts ar Nr. ĀNP/1-11-1/23/6303 (ar 22.11.2023. precizējumu Nr. ĀNP/1-11-1/23/6332), ar lūgumu piešķirt nēģu zvejas rīku limitu – divi murdi, zvejai Gaujā, Ādažos, Ādažu novadā.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Saskaņā ar Ministru kabineta 23.12.2014. noteikumu Nr. 796 “Noteikumi par rūpnieciskās zvejas limitiem un to izmantošanas kārtību iekšējos ūdeņos” 6. pielikuma 1. punktu, Ādažu novada pašvaldībai piešķirts zvejas rīku limits - tacis (2 murdi) līdz 31.12.2024., Gaujas upē, Ādažos, pirms valsts autoceļa A1 Gaujas tilta, ar papildnosacījumu, ka gada nozvejas limits ir ne vairāk kā 160 kg.
2. Pašvaldības tīmekļvietnē [www.adazunovads.lv](http://www.adazunovads.lv) 06.11.2023. atkārtoti tika publicēts aicinājums pretendentiem līdz 21.11.2023. pieteikties uz piešķirto rūpnieciskās zvejas rīku limitu nākošajam laika periodam, sākot no 01.01.2024.
3. Zvejniecības likuma (turpmāk – Likums) 11. panta pirmā daļa nosaka, ka tiesības nodarboties ar rūpniecisko zveju Latvijas Republikas ūdeņos (ja rūpnieciskā zveja tajos ir atļauta) personas iegūst, pamatojoties uz zvejas tiesību nomas līgumu ar pašvaldību par zvejas tiesību nodošanu (iznomāšanu) un saņemot zvejas atļauju (licenci) vai neslēdzot zvejas tiesību nomas līgumu, ja zveja tiek veikta saskaņā ar Ministru kabineta noteikumiem par licencēto rūpniecisko zveju un noteikumiem par zvejas tiesību izmantošanu privātajos ūdeņos.
4. Likuma 7. panta sestā daļa nosaka, ka, iznomājot zvejas tiesības, priekšroka ir tai komercsabiedrībai vai individuālajam komersantam, kas darbojas attiecīgās pašvaldības teritorijā, ir saistīts ar komerciālo zveju vai nodarbojas ar zivju resursu atražošanu un pavairošanu, pildījis iepriekš noslēgtā līguma nosacījumus un ievērojis zveju regulējošos noteikumus.
5. Atbilstoši Ministru kabineta 11.08.2009. noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” (turpmāk – Noteikumi) 43. punktu, ja rūpnieciskās zvejas tiesību nomas iesniegumu skaits pārsniedz neiznomāto un brīvi pieejamo rūpnieciskās zvejas tiesību iespējas, rīko rūpnieciskās zvejas tiesību nomas izsoli.
6. Noteikumu 17. punktā noteikts, ka, iznomājot rūpnieciskās zvejas tiesības personām, ievēro Zvejniecības likuma 7. panta sestajā daļā noteiktās prasības par priekšrocībām zvejas tiesību nomā.
7. Starp Ādažu novada pašvaldību un IU “Gundegas IP” 07.06.2016. tika noslēgts zvejas tiesību nomas līgums par rūpniecisko zveju Nr. 02-14.6/16/112 (līguma termiņš - 20.07.2031.), speciālās atļaujas (licences) Nr. ZI/01-24/3 derīguma termiņš - 22.06.2026.
8. Saskaņā ar Valsts vides dienesta informāciju 2022. un 2023. gadā IU “Gundegas IP” nav administratīvi sodīts par zveju regulējošu normatīvo aktu pārkāpumiem.
9. IU “Gundegas IP” nav parādsaistību pret pašvaldību saskaņā ar pašvaldības Centrālās pārvaldes Grāmatvedības nodaļas informāciju.
10. Iesniegumā pieprasītais kopējais zvejas rīku skaits atbilst noteiktajam zvejas rīku limitam Gaujā, Ādažos, pirms valsts autoceļa A1 Gaujas tilta.
11. Uz iepriekš minēto zvejas rīku limitu nav pieteikušies citi pretendenti.

Pamatojoties uz Pašvaldības likuma 10. panta pirmās daļas 21. punktu, Zvejniecības likuma 7. panta otro un sesto daļu, Ministru kabineta 23.12.2014. noteikumu Nr. 796 “Noteikumi par rūpnieciskās zvejas limitiem un to izmantošanas kārtību iekšējos ūdeņos” 4.1. apakšpunktu un 6. pielikuma 1. punktu, Ministru kabineta 11.08.2009. noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 62. punktu un 2.1 pielikumu, kā arī Attīstības komitejas 13.12.2023. atzinumu, Ādažu novada pašvaldības dome

**NOLEMJ:**

1. Iedalīt IU “Gundegas IP” (reģistrācijas Nr. 40002066295, juridiskā adrese: Vecgaujas iela 20, Carnikava, Carnikavas pagasts, Ādažu novads, LV-2163) nēģu zvejas rīku limitu zvejai Gaujā, pirms valsts autoceļa A1 Gaujas tilta Ādažos, Ādažu novada administratīvajā teritorijā – tacis (divi murdi) līdz 31.12.2024., ar zvejas limita izmantošanas papildnosacījumu, ka gada nozvejas limits ir ne vairāk kā 160 kg, saskaņā ar noslēgto rūpnieciskās zvejas tiesību nomas līgumu Nr. 02-14.6/16/112 (līguma termiņš - 20.07.2031.) un protokolu Nr. 2024/7G pie rūpnieciskās zvejas tiesību nomas līguma par zvejas limitu un nomas maksu 2024. gadā (1. pielikums).
2. Noteikt IU “Gundegas IP” maksu par rūpnieciskās zvejas tiesību nomu un zvejas tiesību izmantošanu (maksa par zvejas rīku limita vienu vienību) - nēģu murds EUR 85,37 (astoņdesmit pieci *euro* un 37 centi).
3. Centrālās pārvaldes Juridiskajai un iepirkumu nodaļai līdz 2024. gada 10. janvārim sagatavot vienošanās projektu par 1. punktā noteiktā līguma grozījumiem.
4. Centrālās pārvaldes Grāmatvedības nodaļai līdz 2024. gada 15. janvārim nosūtīt IU “Gundegas IP” rēķinu par 1. punktā piešķirto limitu par zvejas rīkiem un kontrolēt apmaksas izpildi.
5. Pašvaldības aģentūras “Carnikavas komunālserviss” direktoram organizēt 1. punkta izpildes kontroli.
6. Pašvaldības izpilddirektoram parakstīt 3. punktā noteikto vienošanos.
7. Lēmumu var apstrīdēt Administratīvā rajona tiesā, Baldones iela 1A, Rīga, LV-1007, mēneša laikā no tā spēkā stāšanās dienas.

Pašvaldības domes priekšsēdētāja K.Miķelsone

Noraksti:

Iesniedzējiem, CKS, GRN, JIN, IDR - @